**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/17-01/14

URBROJ: 2158-60-45-17-02

Osijek, 27. listopada 2017.

**ZAPISNIK**

s 156. sjednice Vijeća Odjela (1. sjednice Vijeća Odjela u akademskoj 2017./2018. godini) održane 26. listopada 2017. u 12,00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (18):**

Prof. dr. sc. Rudolf Scitovski, prof. dr. sc. Mirta Benšić, prof. dr. sc. Kristian Sabo, prof. dr. sc. Zdenka Kolar-Begović, izv. prof. dr. sc. Nenad Šuvak, izv. prof. dr. sc. Zoran Tomljanović, izv. prof. dr. sc. Ivan Matić, izv. prof. dr .sc. Domagoj Matijević, doc. dr. sc. Tomislav Marošević, doc. dr. sc. Ivan Soldo, doc. dr. sc. Domagoj Ševerdija,, predstavnik nastavnika: dr. sc. Josip Cvenić, predstavnik suradnika: Ivan Papić, predstavnici studenata: Nikola Prološčić Iva Petovari, Marinela Pilj, Vjekoslav Radan, predstavnik ostalih zaposlenika Goran Marković.

**Ispričani članovi (15)**

Prof. dr. sc. Ninoslav Truhar prof. dr. sc. Dragan Jukić, prof. dr. sc. Antoaneta Klobučar, izv. prof. dr. sc. Mihaela Ribičić, izv. prof. dr. sc. Krešimir Burazin, doc. dr. sc. Danijel Grahovac, doc. dr. sc. Mirela Jukić Bokun, doc. dr. sc. Ljerka Jukić Matić, doc. dr. sc. Snježana Majstorović, doc. dr. sc. Ivana Kuzmanović, doc. dr. sc. Darija Marković doc. dr. sc. Dragana Jankov Maširević, doc. dr. sc. Slobodan Jelić, predstavnica suradnika Jelena Jankov te predstavnica studenata Marijana Štengl

**Ostali nazočni (10):**

Dr. sc. Suzana Miodragović, mr. sc. Petar Taler, Luka Borozan, Darija Brajković, Mateja Đumić, Matea Puvača, Jurica Maltar, Una Radojičić, Vlado Fotak, i Tomislava Sudar.

Pročelnik Odjela, prof. dr. sc. Kristian Sabo, pozdravio je prisutne, konstatirao da je prisutan dovoljan broj članova Vijeća kako bi se mogle donositi valjane Odluke, te predložio

**DNEVNI RED:**

1. Usvajanje zapisnika s 155. sjednice Vijeća Odjela od 27. rujna 2017. godine
2. Imenovanje Stručnog povjerenstva za izbor doc. dr. sc. Dragane Jankov Maširević u znanstveno zvanje više znanstvene suradnice
3. Raspisivanje natječaja za izbor zaposlenika/zaposlenice u suradničko zvanje i na suradničko radno mjesto asistenta – zamjene za vrijeme rodiljnih dopusta - dva asistenta te asistenta u naslovnom zvanju
4. Imenovanje stručnih povjerenstva za izbor asistenata
5. Pokretanje Statističkog seminara
6. Donošenje Odluke imenovanju koordinatora sudjelovanja Odjela za matematiku u Zajedničkom sveučilišnom poslijediplomskom doktorskom studiju Matematike
7. Imenovanje mentora asistentici Uni Radojičić
8. Izbor demonstratora
9. Donošenje Priručnika o mentorstvu
10. Razno

Dnevni red je jednoglasno usvojen.

**AD 1.**

***Usvajanje zapisnika s 155. sjednice Vijeća Odjela od 27. rujna 2017. godine***

Vijeće Odjela jednoglasno je donijelo sljedeću

**ODLUKU**

**Usvaja se zapisnik s 155. sjednice Vijeća Odjela od 27. rujna 2017. godine.**

**AD 2.**

***Imenovanje Stručnog povjerenstva za izbor doc. dr. sc. Dragane Jankov Maširević u znanstveno zvanje više znanstvene suradnice***

Doc. dr. sc. Dragana Jankov Maširević podnijela je 11. listopada 2017. zahtjev za provedbu dijela postupka izbora za stjecanje znanstvenog zvanja više znanstvene suradnice iz znanstvenog područja prirodnih znanosti, znanstvenog polja matematika.

Budući da je Odjel za matematiku ovlašten za provedbu dijela postupka izbora za stjecanje znanstvenog zvanja predlaže se imenovanje stručnog povjerenstva.

Vijeće Odjela jednoglasno je donijelo sljedeću

**ODLUKU**

**1. Imenuje se Stručno povjerenstvo za izbor doc. dr. sc. Dragane Jankov Maširević u znanstveno zvanje više znanstvene suradnice, u sljedećem sastavu:**

1. **prof. dr. sc. Dragan Jukić, Odjel za matematiku, predsjednik**
2. **prof. dr. sc. Tibor Poganj, Pomorski fakultet u Rijeci, član**
3. **izv. prof. dr. sc. Mihaela Ribičić Penava, Odjel za matematiku, član**

**2. Stručno povjerenstvo je dužno napisati izvješće o izboru u znanstveno zvanje i uputiti ga Vijeću Odjela za matematiku u roku od 30 dana od dana imenovanja.**

**AD 3.**

***Raspisivanje natječaja za izbor zaposlenika/zaposlenice u suradničko zvanje i na suradničko radno mjesto asistenta – zamjene za vrijeme rodiljnih dopusta - dva asistenta***

Budući da smo od Rektora Sveučilišta Josipa Jurja Strossmayera dobili suglasnosti za raspis javnog natječaja i provedbu postupka izbora na Odjelu za matematiku za dva asistenta, umjesto doc. dr. sc. Ivane Kuzmanović i poslijedoktorandice dr. sc. Marije Miloloža Pandur koje se nalaze na rodiljnom dopustu, potrebno je donijeti odluku o raspisivanju natječaja.

Također je potrebno raspisati natječaj i za jednog asistenta u naslovnom zvanju.

Vijeće Odjela jednoglasno je donijelo sljedeću:

**ODLUKU**

**Raspisuje se natječaj za:**

**1. izbor jednog zaposlenika/zaposlenice u suradničko zvanje i na suradničko radno mjesto asistenta iz znanstvenog područja Prirodnih znanosti, znanstvenog polja matematika na određeno vrijeme - zamjena za vrijeme rodiljnog dopusta za doc. dr. sc. Ivanu Kuzmanović**

**2. izbor jednog zaposlenika/zaposlenice u suradničko zvanje i na suradničko radno mjesto asistenta iz znanstvenog područja Prirodnih znanosti, znanstvenog polja matematika na određeno vrijeme – zamjena za vrijeme rodiljnog dopusta za dr. sc. Mariju Miloloža Pandur**

**3. izbor jednog zaposlenika/zaposlenice u naslovno suradničko zvanje asistenta iz znanstvenog područja Tehničkih znanosti, znanstvenog polja računarstvo**

**AD 4.**

***Imenovanje stručnih povjerenstva za izbor asistenata***

Budući da smo donijeli odluku o raspisivanju natječaja za izbor tri asistenta potrebno je donijeti odluke o imenovanju stručnih povjerenstava za njihov izbor.

Vijeće Odjela jednoglasno je donijelo sljedeće

**a)**

**ODLUKU**

**Imenuje se Stručno povjerenstvo za izbor jednog zaposlenika/zaposlenice u suradničko zvanje i na suradničko radno mjesto asistenta iz znanstvenog područja Prirodnih znanosti, znanstvenog polja matematika na određeno vrijeme – zamjena za vrijeme rodiljnog dopusta doc. dr. sc. Ivane Kuzmanović, u sljedećem sastavu:**

1. **prof. dr. sc. Mirta Benšić, predsjednica**
2. **prof. dr. sc. Kristijan Sabo, član**
3. **izv. prof. dr. sc. Krešimir Burazin, član**

**b)**

**ODLUKU**

**Imenuje se Stručno povjerenstvo za izbor jednog zaposlenika/zaposlenice u suradničko zvanje i na suradničko radno mjesto asistenta iz znanstvenog područja Prirodnih znanosti, znanstvenog polja matematika na određeno vrijeme – zamjena za vrijeme rodiljnog dopusta dr. sc. Marije Miloloža Pandur, u sljedećem sastavu:**

1. **prof. dr. sc. Mirta Benšić, predsjednica**
2. **prof. dr. sc. Kristijan Sabo, član**
3. **izv. prof. dr. sc. Krešimir Burazin, član**

**c)**

**ODLUKU**

**Imenuje se Stručno povjerenstvo za izbor jednog zaposlenika/zaposlenice u naslovno suradničko zvanje asistenta iz znanstvenog područja Tehničkih znanosti, znanstvenog polja računarstvo u sljedećem sastavu:**

1. **izv. prof. dr. sc. Domagoj Matijević, predsjednik**
2. **doc. dr. sc. Slobodan Jelić, član**
3. **doc. dr. sc. Domagoj Ševerdija, član**

**AD 5.**

***Pokretanje Statističkog seminara***

Statistički seminar Odjela za matematiku pokreće se s namjerom da se na njemu prezentiraju razne teme iz područja primijenjene i matematičke statistike, a s ciljem uspostavljanja suradnje među svima koji u svom znanstvenom i stručnom radu imaju potrebu za korištenjem statistike.

Seminar je usmjeren na okupljanje zainteresiranih nastavnika i suradnika sa svih sastavnica Sveučilišta J.J. Strossmayera u Osijeku te stručnjaka iz drugih institucija i poduzeća iz realnog sektora. Seminar će se održavati četvrtkom, biti će popraćen predavanjem i diskusijom o temama koje su zajedničke članovima seminara. Voditelji seminara su prof. dr. sc. Mirta Benšić i izv. prof. dr. sc. Nenad Šuvak.

Vijeće Odjela jednoglasno je donijelo sljedeću

**ODLUKU**

**1. Pokreće se Statistički seminar na Odjelu za matematiku.**

**2. Za organizaciju i provedbu Statističkog seminara zadužuje se Katedra za teoriju vjerojatnosti i matematičku statistiku.**

**3. Ova odluka stupa na snagu danom donošenja.**

**AD 6.**

***Donošenje Odluke imenovanju koordinatora sudjelovanja Odjela za matematiku u Zajedničkom sveučilišnom poslijediplomskom doktorskom studiju Matematike***

Dosadašnjom odlukom o imenovanju koordinatora sudjelovanja Odjela za matematiku u Zajedničkom sveučilišnom poslijediplomskom doktorskom studiju Matematike utvrđeno je da je to po funkciji zamjenik pročelnika za znanstvenoistraživačku djelatnost. Predlaže se izmjena te odluke te imenovanje prof. dr. sc. Ninoslava Truhara za koordinatora, a koji je i do sada bio koordinator.

Vijeće Odjela jednoglasno je donijelo sljedeću

**ODLUKU**

**o imenovanju koordinatora sudjelovanja Odjela za matematiku**

**u Zajedničkom sveučilišnom poslijediplomskom**

**doktorskom studiju Matematike**

**I.**

**Prof. dr. sc. Ninoslav Truhar**,imenuje se za koordinatora sudjelovanja Odjela za matematiku u Zajedničkom sveučilišnom poslijediplomskom doktorskom studiju Matematike koji zajednički izvode: Sveučilište u Zagrebu, Sveučilište Josipa Jurja Strossmayera u Osijeku, Sveučilište u Rijeci i Sveučilište u Splitu.

**II.**

Ova Odluka stupa na snagu danom donošenja.

**III.**

Danom stupanja na snagu ove Odluke prestaje vrijediti Odluka Vijeća Odjela za matematiku od 19. lipnja 2015. (KLASA: 602-01/15-02/08, URBROJ: 2158-60-45-15-01).

**AD 7.**

***Imenovanje mentora asistentici Uni Radojičić***

Na temelju članka 6. Pravilnika o vrednovanju rada asistenata, poslijedoktoranada i mentora Sveučilišta Josipa Jurja Strossmayera u Osijeku, bilo je potrebno imenovati mentora asistentici Uni Radojičić tijekom studiranja na poslijediplomskom sveučilišnom studiju Matematike na Prirodoslovno-matematičkom fakultetu Sveučilišta u Zagrebu. Prof. dr. sc. Mirta Benšić dala je pisanu suglasna da ju Vijeće Odjela za matematiku imenuje za mentoricu asistentici Uni Radojičić.

Vijeće Odjela jednoglasno je donijelo sljedeću

**ODLUKU**

**Prof. dr. sc. Mirta Benšić imenuje se mentoricom asistentici Uni Radojičić** **tijekom studiranja na poslijediplomskom sveučilišnom studiju Matematike na Prirodoslovno-matematičkom fakultetu Sveučilišta u Zagrebu.**

**AD 8.**

***Izbor demonstratora***

Vijeće Odjela jednoglasno je donijelo sljedeću

**O D L U K U**

**I.**

U akademskoj 2017./2018. godine biraju se demonstratorina Odjelu za matematiku Sveučilišta Josipa Jurja Strossmayera u Osijeku kako slijedi:

|  |  |  |  |
| --- | --- | --- | --- |
|  | **Demonstrator** | **Predmet** | **Nastavnik** |
|  | Nikolina Romić  Iva Petovari  Aleksandra Bijelić  Marinela Pilj | Predkolegij | doc. dr. sc. Mirela Jukić Bokun |
|  | Marinela Pilj | Funkcije više varijabli | izv. prof. dr. sc. Krešimir Burazin |
|  | Marinela Pilj | Vektorski i unitarni prostori | izv. prof. dr. sc. Zoran Tomljanović  dr. sc. Suzana Miodragović |
|  | Toni Milas | Numerička linearna algebra | prof. dr. sc. Ninoslav Truhar |
|  | Petra Stehlik | Linearna algebra I | prof. dr. sc. Rudolf Scitovski  doc. dr. sc. Darija Marković |
|  | Antonio Krizmanić | Diferencijalni račun | izv. prof. dr. sc. Mihaela Ribičić Penava  doc. dr. sc. Ivan Soldo |
|  | Antonio Krizmanić | Integralni račun | doc. dr. sc. Ivan Soldo |
|  | Iva Petovari | Elementarna matematika | izv. prof. dr. sc. Mihaela Ribičić Penava |
|  | Marinela Grgić  Nikolina Stupjak | Tjelesna i zdravstvena kultura  Tjelesna i zdravstvena kultura I | dr. sc. Josip Cvenić, v. pred. |

**II.**

Ova Odluka stupa na snagu danom donošenja.

**AD 9.**

***Donošenje Priručnika o mentorstvu***

Mentorski sustav primjenjivan do akademske 2016./2017. u kome su odvojene uloge *mentora* i *voditelja godišta* uklapa se u novi sustav na sljedeći način:

1. Voditelji godišta (prema starom mentorskom sustavu) postaju *mentori godišta* u novom sustavu.

2. Mentori (imenovani u starom mentorskom sustavu) u slučaju potrebe pomažu mentorima godišta u provedbi novog mentorskog sustava.

Vijeće Odjela jednoglasno je donijelo sljedeću

**ODLUKU**

**1. Donosi se Priručnik o mentorstvu.**

**2. Priručnik o mentorstvu čini sastavni dio ove Odluke.**

**3. Ova Odluka stupa na snagu danom donošenja.**

**4. Danom stupanja na snagu ove Odluke prestaje se primjenjivati Priručnik o mentorstvu od 3. prosinca 2015. (KLASA: 602-04/15-01/28, URBROJ: 2158-60-45-15-01).**

Na temelju članka 45. Pravilnika Odjela za matematiku Sveučilišta Josipa Jurja Strossmayera u Osijeku i sukladno članku 87. Zakona o znanstvenoj djelatnosti i visokom obrazovanju ("Narodne novine" br. 123/03., 198/03., 105/04., 2/07.-Odluka USRH 174/04., 46/07., 45/09., 63/11., 94/13., 139/13., 101/14. - Odluka USRH i 60/15. - Odluka USRH), Vijeće Odjela ( u daljnjem tekstu: Vijeće) na 156. sjednici (1. sjednici u akademskoj godini 2017./2018.) održanoj 26. listopada 2017. godine pod točkom 9. dnevnog reda donijelo je sljedeći

**PRIRUČNIK O MENTORSTVU**

**Opći dio**

Mentorski sustav na Odjelu za matematiku organiziran je kako bi se osigurala efikasna i transparentna dvosmjerna komunikacija između studenta te nastavnika, suradnika i službi Odjela. Cilj mu je pružanje podrške studentima tijekom studiranja te stvaranje uvjeta za poboljšanje učinkovitosti studiranja. Mentorski sustav u skladu je sa sljedećim dokumentima:

1. Zakonu o znanstvenoj djelatnosti i visokom obrazovanju (članak 87.: postojanje mentorskog sustava na svim razinama obrazovanja);
2. Statutu Sveučilišta J. J. Strossmayera u Osijeku (članak 174.: studentima, odnosno skupinama studenata preddiplomskog, odnosno diplomskog studija mogu se, ovisno o vrsti i prirodi studija, imenovati voditelji koji im pomažu tijekom studija te prate rad studenata i njihova postignuća);
3. Standardima i smjernicama za osiguravanje kvalitete na Europskom prostoru visokog obrazovanja (ESG) (članak 1.6.: u cilju osiguranja optimalnog iskustva studiranja studentima se osigurava podrška pri učenju u vidu mentora i drugih savjetnika).

Sustav pruža potporu studentima prvenstveno u postizanju akademskih ciljeva, ali i u razvoju vještina i kompetencija potrebnih za ostvarivanje vlastitih profesionalnih i osobnih potencijala. U širem kontekstu, jedan od ciljeva mentorskog sustava je unaprijediti komunikaciju te doprinijeti izgrađivanju povjerenja i poštovanja između studenata i zaposlenika Odjela, kao i između samih studenata s ciljem unaprjeđivanja kvalitete studija i studiranja na Odjelu za matematiku.

Mentori godišta svojim iskustvom daju jasan uvid studentima što se od njih, kao budućih akademskih građana, očekuje po završetku obrazovanja.

Sustav je posebno značajan za studente prve godine preddiplomskih sveučilišnih studija, odnosno za studente koji iz srednjoškolskog prelaze u sveučilišni sustav obrazovanja. Naime, početak studiranja za većinu je studenata vrlo osjetljivo razdoblje u životu koje se poklapa s njihovim sazrijevanjem u samostalne i zrele osobe koje se mogu nositi sa složenim zahtjevima studentskog života. Za određeni broj studenata to razdoblje može biti dosta stresno jer ih prethodno školovanje ili obrazovno iskustvo, kao niti obiteljsko okruženje nije dovoljno pripremilo za tako velike izazove. U akademskoj sredini očekuje se od studenata zrelo i kritičko razmišljanje, samostalnost, samosvjesnost, samokontrola i velika privrženost zahtjevnim studentskim obvezama. Također, ne treba zanemariti činjenicu da se početak studiranja poklapa s mnoštvom drugih suprotstavljenih razvojnih potreba, te da većini studenata u ostvarenju nekih osobnih i profesionalnih ciljeva treba potpora okoline. Najčešći problemi vezani uz akademske obaveze odnose se na upravljanje vremenom, ispitnu anksioznost, javne prezentacije pred kolegama i nastavnicima, strah od neuspjeha, probleme s koncentracijom te teškoće u vezi s motivacijom za učenje. Ukoliko se studenti na početku studija suoče s akademskim neuspjehom, često rano gube samopouzdanje i motivaciju za studiranjem, te zanemare učenje i odustaju od studija.

**Izbor i zadaci mentora godišta**

Na prijedlog zamjenika pročelnika za nastavu i studente, za svaku godinu studija Vijeće Odjela za matematiku izabire jednog ili više mentora godišta, čiji mandati traju jednu akademsku godinu.

Mentor godišta sa studentima komunicira putem pridružene mrežne stranice. U pravilu jednom u semestru održava sastanak sa studentima o čemu je dužan voditi zapisnik te popis prisutnih studenata, što se smatra dokazom o održanom sastanku. Dokaz se predaje u Uredu za unaprjeđenje i osiguranje kvalitete visokog obrazovanja, znanost, projekte i međunarodnu suradnju.

U slučaju da postoji potreba za rješavanjem problema, mentor godišta dužan je, u suradnji s upravom Odjela, poduzeti korake za njihovo efikasno rješavanje.

U komunikaciji sa studentima mentor godišta, a u dogovoru sa Zamjenikom pročelnika za nastavu i studente, treba voditi brigu o sljedećem:

1. upoznavanju s osnovnom organizacijom sastavnice (uprava, zavodi, katedre, tajništvo, knjižnica, studentske organizacije i udruge i sl.);
2. pravima i obvezama koje proizlaze iz pravnih akata sveučilišta i sastavnice poput Zakona o znanstvenoj djelatnosti i visokom obrazovanju, Statuta Sveučilišta, Pravilnika o studijima i studiranju Sveučilišta, Pravilnika Odjela za matematiku i sl.;
3. studijskim programima (organizacija, izvedbeni plan nastave, usklađenost studijskog programa s istovjetnim programima u inozemstvu, oblici provjera ishoda učenja, značenje ECTS bodova dodijeljenih predmetima, uvjeti upisa studenata u višu godinu studija, izvedba nastave iz pojedinog predmeta, način završetka studija, mogućnosti studentske razmjene i priznavanja stečenih ECTS bodova, nastavak školovanja nakon završetka studija i sl.);
4. mogućnostima rješavanja ostalih čimbenika koji mogu utjecati na studiranje (otežani socijalno-ekonomski uvjeti studiranja, potrebni pravni savjeti, arhitektonske i druge barijere kod osoba s invaliditetom, problemi sa studentskim smještajem, ostvarivanje prava na dobivanje zdravstvene zaštite i sl.);
5. ostalom na što ukažu studenti, mentor godišta ili članovi Uprave Odjela za matematiku;
6. u slučaju potrebe, na inicijativu studenta ili mentora godišta, mentor godišta treba studentima omogućiti individualan sastanak o čemu vodi zapisnik i predaje ga Uredu za unaprjeđenje i osiguranje kvalitete visokog obrazovanja, znanost, projekte i međunarodnu suradnju.

**Mrežna stranica**

Mentori godišta u suradnji sa zamjenikom pročelnika za nastavu i studente izrađuju i održavaju mrežne stranice koje sadrže informacije za tu godinu studija. Mrežna stranica treba omogućiti interaktivnu i transparentnu komunikaciju između mentora godišta i studenata. Završetkom akademske godine mrežna stranica se arhivira u elektronskom obliku u Uredu za unaprjeđenje i osiguranje kvalitete visokog obrazovanja, znanost, projekte i međunarodnu suradnju.

Pročelnik

Prof. dr. sc. Kristian Sabo

KLASA:

URBROJ:

**AD 10.**

***Razno***

Pod ovom točkom pročelnik prof. dr. sc. Kristian Sabo izvijestio je Vijeće Odjela o novostima i događanjima koji se odnose na Odjel te Sveučilište:

1. **Rektorski zbor** je dana 25. rujna 2017. donio nove Uvjete za izbor u znanstveno-nastavna zvanja koje treba potvrditi Nacionalno vijeće za znanost, visoko obrazovanje i tehnološki razvoj.
2. **Od 1. listopada 2017. Sveučilište je dobilo novu upravu**:

* rektor: prof. dr. sc. Vlado Guberac
* prorektor za nastavu i studente: prof. dr. sc. Dražen Kozak
* prorektorica za znanost, tehnologije, projekte i međunarodnu suradnju: prof. dr. sc. Sonja Vila
* prorektor za strategiju razvoja i prostorno planiranje: prof. dr. sc. Drago Šubarić
* novina: prorektor za umjetnost i kulturu i međuinstitucijsku suradnju: izv. prof. art. Robert Raponja

1. **Rektor Sveučilišta je 25. rujna 2017. donio Proceduru za izdavanje, obračun i isplatu naloga za službena putovanja.** U skladu s Procedurom obrazac Zahtjeva za službeno putovanje dostavlja se tajnici Ureda pročelnika osobno ili putem elektroničke pošte do 3 (tri) dana prije polaska na put.
2. **Upisi na Odjelu za matematiku**:

Preddiplomski studij Matematika: kvota – 59; upisano - 48 studenata

Preddiplomski studij Matematika i računarstvo: kvota - 39; upisano - 39 studenata

Diplomski studij Financijska matematika i statistika: kvota - 30; upisano - 32 studenta

Diplomski studij Matematika i računarstvo: kvota 30; upisano 9 studenata

1. **U skladu s programom pročelnika proveden je novi koncept Predkolegija** u obliku e – kolegija. Pristupilo mu je 67 studenata. Sadržavao je teorijski dio i testiranje. U vremenu od 2. do 15. listopada proveden su demonstrature, nakon čega su studenti imali mogućnost popunjavanja ankete. Pritom je 16 studenata ispunilo anketu, od čega se 15 studenata slaže da je Predkolegij koristan način osvježavanja znanja.
2. **Izv. prof. dr. sc. Domagoj Matijević dao je izvještaj o IEEEXtreme 24-satnom svjetskom natjecanju iz programiranja**, koje se održalo 14. i 15. listopada 2017. Sudjelovalo je 3350 timova diljem svijeta. Naša dva tima postigla su sljedeće rezultate:

MathosDaishippai, u sastavu: Patrick Nikić, Matej Kroflin i Antonio Jovanović, skupio je 1435.07 boda i zauzeo 118. mjesto na globalnoj ljestvici i 37. na regionalnoj ljestvici (Europa, Afrika i Bliski istok),

MathosRocket, u sastavu: Iwan Josipović, Marko Tutavac i Bartol Borozan, sa skupljenih 852.56 boda, zauzeo je 251 mjesto na globalnoj ljestvici i 92. na regionalnoj ljestvici (Europa, Afrika i Bliski istok).

1. **Izv. prof. dr. sc. Domagoj Matijević je dao informaciju da kolegij Ugradbeni sustavi** na Diplomskom studiju Matematika i računarstvo u potpunosti financijski sponzorira tvrtka Gideon Brothers. Tvrtka je dala 4.500,00 kuna te je kupila elektroniku koja je nedostajala, a kolegij će završiti projektom na temu implementacije 2D SLAM algoritma kao i testiranje algoritma u stvarnom okruženju, što će također sponzorirati Gideon Brothers.
2. **Od Nove godine prodaja knjiga Odjela** će se u potpunosti prebaciti na knjižaru NOVA. Sva izdanja Odjela će biti objavljena u elektronskom obliku na posebnoj stranici.
3. **Pedagoško – psihološku grupu predmeta** smo organizirali u suradnji s Odjelom za fiziku i Odjelom za kemiju.
4. **Izv. prof. dr. sc. Zoran Tomljanović je govorio o Erasmusu za studente**, dva su zainteresirana studenta; jedan za Sveučilište u Ljubljani a drugi za Trento u Italiji. Također je spomenuo da će nas u okviru projekta posjetiti profesor sa Virginia Techa.
5. **Revidirani su časopisi koji se kupuju u knjižnici**.
6. **Gosti Odjela** u zadnjih 30 dana: prof. Andrew Barron, prof. Mariana Bolla i Safet Hamedović.
7. **Gostovanja zaposlenika Odjela u inozemstvu**: izv. prof. dr. sc. Zoran Tomljanović - Erasmus Virginia Tech; prof. dr. sc. Ninoslav Truhar u Berlinu, prof. dr. sc. Dragan Jukić i prof. dr. sc. Rudolf Scitovski – Universitet Trier i Dagsthul; asistentice Rebeka Čorić i Mateja Đumić – Workshop u Parizu; izv. prof. dr. sc. Krešimir Burazin i asistentice Jelena Jankov i Ivana Crnjac u Novom Sadu.
8. **Podignut je Facebook profil Odjela** u skladu s programom pročelnika.
9. **Dani su intervjui** Glasu Slavonije, Sveučilišnom glasniku i Radio Srijemu, zajedno sa studentima Marinelom Pilj i Nikolom Prološčićem.
10. **Izv. prof. dr. sc. Domagoj Matijević je dao obavijest o kamerama** u hodnicima i dvorištu.
11. **Obojane su klupe u dvorištu, popravljena je ploča u P – 1 i stavljene su nove ploče za parkiranje.**
12. **Održan je sastanak Uprave Odjela i predstavnika Studentskog zbora** o terminima kolokvija.
13. **Najava**

* radi se na modelu preraspodjele sredstava od namjenskog financiranja
* u tijeku je izrada mrežne stranice sa izdanjima Odjela
* praćenje mobilnosti i međunarodne suradnje
* završava se izvješće o realizaciji akcijskog plana, vezano uz reakreditaciju
* potrebno je napraviti izvješća o radu asistenata i radu mentora (novina) te
* izvješće o internoj anketi.

Prof. dr. sc. Kristian Sabo, pročelnik Odjela za matematiku, zahvalio se nazočnima te zaključio rad Vijeća u 12:40.

**Zapisničarka Pročelnik**

Tomislava Sudar, dipl. iur. Prof. dr. sc. Kristian Sabo